stanford-oval/wikipedia huggingface dataset:
จอห์น เอเวอเรตต์ มิเล
งานแบบก่อนราฟาเอล > งานสมัยหลัง

หลังจากการแต่งงานแล้วมิเลก็เริ่มเขียนงานแบบที่กว้างออกไปกว่าเดิม ซึ่งทำให้ถูกวิจารณ์โดยรัสคินว่าเป็นงานแบบ "หายนะ" เป็นที่โต้เถียงกันถึงสาเหตุของการเปลี่ยนลักษณะการเขียนว่าอาจจะเป็นผลมาจากการที่มิเลต้องการจะเพิ่มจำนวนผลงานเพื่อที่จะหาเงินมาเลี้ยงครอบครัวที่เพิ่มจำนวนมากขึ้นทุกวัน วิลเลียม มอร์ริส ผู้ไม่ค่อยมีความเห็นอกเห็นใจกล่าวหามิเลว่า "ขายตัว" เพื่อแสวงหาชื่อเสียงและความร่ำรวย แต่ผู้ที่ชื่นชมชี้ให้เห็นความสัมพันธ์กับงานของเจมส์ แม็คนีลล์ วิสต์เลอร์ และอัลเบิร์ต โจเซฟ มัวร์ (Albert Joseph Moore) และอิทธิพลต่อจอห์น ซิงเกอร์ ซาร์เจนต์ ตัวมิเลเองก็โต้ว่าเมื่อเริ่มมีความมั่นใจในตัวเองในฐานะศิลปินเพิ่มขึ้น ก็จึงได้เริ่มเขียนภาพที่มีลักษณะที่กล้าแข็งขึ้น ในบทความ ความคิดเกี่ยวกับศิลปะของปัจจุบัน (Thoughts on our art of Today) ที่เขียนในปี ค.ศ. 1888 มิเลให้คำแนะนำว่า ศิลปินควรจะทำตามตัวอย่างของดิเอโก เบลัซเกซ และแร็มบรันต์
ภาพเขียนเช่น "ค่ำวันนักบุญแอ็กเนส" (The Eve of St. Agnes) และ "คนละเมอ" (The Somnambulist) เป็นภาพที่แสดงให้เห็นได้ชัดว่ามิเลมีการติดต่อกับวิสเลอร์ซึ่งเป็นผู้ที่มิเลสนับสนุนอย่างขันแข็ง ภาพเขียนอื่น ๆ ที่เขียนในปลายคริสต์ทศวรรษ 1850 และ 1860 ตีความหมายได้ว่าเริ่มจะมีลักษณะที่ออกไปทางลัทธิสุนทรียนิยม (Aesthetic Movement) ภาพหลายภาพใช้การจัดสีที่เป็นสัญลักษณ์แทนที่จะเป็นการแสดงเรื่องราวในเนื้อหาของภาพโดยตรง ๆ
งานที่เขียนต่อมาจากคริสต์ทศวรรษ 1870 เป็นต้นมาแสดงให้เห็นว่ามิเลหันไปหาศิลปินชั้นครูก่อนหน้านั้นเช่น โจชัว เรย์โนลส์ หรือดิเอโก เบลัซเกซ ภาพในช่วงระยะนี้เป็นจิตรกรรมที่เกี่ยวกับประวัติศาสตร์ เช่นงานชิ้นสำคัญ "เจ้าชายเอ็ดเวิร์ดและริชาร์ดในหอคอยแห่งลอนดอน" (Princes in the Tower) ที่เขียนในปี ค.ศ. 1878, "ทางผ่านตะวันตกเฉียงเหนือ" (The Northwest Passage) ที่เขียนในปี ค.ศ. 1874 และ "วัยเด็กของรอลี" (Boyhood of Raleigh) ในปี ค.ศ. 1871 ที่แสดงให้เห็นความสนใจของมิเลในประวัติศาสตร์ที่เกี่ยวกับอังกฤษและการขยายจักรวรรดิ นอกจากนั้นความนิยมในงานเขียนของมิเลก็ยิ่งเพิ่มเป็นทวีคูณเมื่อเริ่มเขียนภาพเด็กโดยเฉพาะภาพ "ฟองสบู่" (ค.ศ. 1886)-ซึ่งอาจจะเป็นที่รู้จักมากขึ้นเพราะเป็นภาพที่ใช้ในการโฆษณาสบู่แพร์ส- และภาพ "เชอร์รีสุก" (Cherry Ripe) โครงการสุดท้ายของมิเลในปี ค.ศ. 1896 คือการเขียนภาพ "การสำรวจครั้งสุดท้าย" (The Last Trek) ซึ่งเป็นภาพที่เขียนจากหนังสือของลูกชายที่เป็นภาพชายผิวขาวนอนเหยียดยาวตายในทุ่งแอฟริกา โดยมีคนผิวดำสองคนนั่งมองอย่างไม่ยินดียินร้ายอยู่ข้าง ๆ
จิตรกรรมภูมิทัศน์ ค.ศ. 1870 – ค.ศ. 1892

ความสนใจเกี่ยวกับเรื่องป่าและที่ตั้งอันโดดเดี่ยวปรากฏในจิตรกรรมภูมิทัศน์หลายภาพในช่วงระหว่าง ค.ศ. 1870 ถึง ค.ศ. 1892 ซึ่งมักจะเป็นภาพความลำบากและพื้นที่ที่มีอันตราย งานชิ้นหนึ่ง "ความเย็นในเดือนตุลาคม" (Chill October) (ค.ศ. 1870) เป็นภาพที่เขียนที่เพิร์ท ในสกอตแลนด์ ไม่ไกลจากบ้านของครอบครัวของภรรยาเท่าใดนัก ภาพนี้ปัจจุบันเป็นของนักประพันธ์อุปรากรร่วมสมัยผู้มีชื่อเสียงของอังกฤษ แอนดรูว์ ลอยด์ เวบเบอร์ (Andrew Lloyd Webber) เป็นภาพขนาดใหญ่ของภูมิทัศน์ของสกอตแลนด์ภาพแรกที่มิเลเขียน และเป็นภาพภูมิทัศน์ที่เขียนต่อมาโดยตลอดในงานเขียนสมัยหลัง ส่วนใหญ่แล้วมักจะเป็นภาพที่เขียนในฤดูใบไม้ร่วงที่แสดงถึงความรู้สึกอันอ้างว้างของภูมิทัศน์ที่ทำให้ผู้ดูมีความรู้สึกหดหู่และรู้สึกถึงความเปลี่ยนแปลงที่เกิดขึ้น และทำให้นึกถึงภาพชุดธรรมชาติที่เขียนต่อมาในคริสต์ทศวรรษ 1850 โดยเฉพาะภาพ "ใบไม้ร่วง" (Autumn Leaves) และ "พักในทุ่ง" (The Vale of Rest) ที่เขียนในปี ค.ศ. 1870 มิเลหันกลับไปเขียนภาพภูมิทัศน์เต็มตัว และอีกกว่ายี่สิบปีก็เขียนภาพหลายภาพจากเพิร์ธเชอร์ที่มิเลไปล่าสัตว์และตกปลาตั้งแต่เดือนสิงหาคมจนกระทั่งฤดูใบไม้ผลิเป็นประจำทุกปี
ภาพส่วนใหญ่เป็นภาพภูมิทัศน์ของฤดูใบไม้ร่วงและต้นฤดูหนาวที่แสดงความอ้างว้าง, ความชื้น และบรรยากาศเจิ่งน้ำของบริเวณมัวร์แลนด์, ทะเลสาบ และ บรรยากาศริมฝั่งแม่น้ำ มิเลไม่ได้กลับไปใช้การเขียนภูมิทัศน์แบบเขียน "หญ้าทุกใบ" (blade by blade) หรือสีเขียวชอุ่มสดใสที่เขียนในสมัยแรกอีก แต่งานเขียนในช่วงหลังเป็นงานที่มีอิสระมากกว่าซึ่งเป็นงานที่แสดงให้เห็นถึงความสนใจสังเกตธรรมชาติรอบตัว "ค่ำก่อนคริสต์มาส" (Christmas Eve) เป็นภาพภูมิทัศน์ชิ้นแรกของฉากหิมะที่เขียนในปี ค.ศ. 1887 ที่เป็นภาพที่มองไปทางปราสาทเมิร์ธลีย์
จิตรกรรมภูมิทัศน์ ค.ศ. 1870 – ค.ศ. 1892 > ภาพประกอบ

มิเลมีความสำเร็จในการเขียนภาพประกอบ โดยเฉพาะสำหรับงานเขียนของแอนโทนี โทรลโลป (Anthony Trollope) และสำหรับโคลงกลอนสำหรับอัลเฟรด ลอร์ด เทนนีสัน งานภาพประกอบที่สลับซับซ้อนของตำนานแฝงคำสอนของพระเยซูพิมพ์ในปี ค.ศ. 1864 พ่อตาของมิเลจ้างให้สร้างหน้าต่างประดับกระจกสีตามภาพที่วาดที่วัดประจำท้องถิ่นที่คินโนลล์ นอกจากนั้นก็ยังเขียนภาพประกอบสำหรับนิตยสารเช่น "Good Words" ในปี ค.ศ. 1869 ก็ได้รับเลือกให้เป็นศิลปินสำหรับนิตยสารที่เพิ่งก่อตั้งใหม่ "The Graphic"
อาชีพทางสถาบันการศึกษา

ในปี ค.ศ. 1853 มิเลได้รับเลือกให้เป็นสมาชิกสมทบของราชสถาบันศิลปะและไม่นานหลังจากนั้นก็ได้รับเลือกเป็นสมาชิกเต็มตัวของสถาบัน ซึ่งมิเลเป็นสมาชิกผู้มีบทบาท ในปี ค.ศ. 1885 มิเลได้รับพระราชทานบรรดาศักดิ์บารอน ซึ่งเป็นศิลปินคนแรกที่ได้รับตำแหน่งขุนนางสืบตระกูล หลังจากที่เฟรเดอริก เลห์ตัน (Frederic Leighton) เสียชีวิตในปี ค.ศ. 1896 มิเลก็ได้รับเลือกให้เป็นประธานของราชสถาบันศิลปะ แต่มาเสียชีวิตในปีเดียวกันด้วยมะเร็งที่คอ ร่างของมิเลได้รับการบรรจุไว้ที่มหาวิหารเซนต์พอล
อนุสาวรีย์

เมื่อมิเลเสียชีวิตในปี ค.ศ. 1896 เอ็ดเวิร์ด เจ้าชายแห่งเวลส์ ก็ทรงเป็นประธานในคณะกรรมาธิการในการสร้างอนุสรณ์แก่มิเล ซึ่งตั้งอยู่หน้าหอศิลป์เทตบริเตนในปัจจุบันในปี ค.ศ. 1905 เมื่อวันที่ 23 พฤศจิกายนในปีเดียวกัน "Pall Mall Gazette" บรรยายอนุสาวรีย์ว่าเป็น "อนุสาวรีย์ที่แสดงคุณลักษณะของบุคคลที่เรารู้จัก"
ในปี ค.ศ. 1953 นอร์มัน รีดผู้อำนวยการของหอศิลป์พยายามจะนำรูปปั้น "นักบุญจอห์นแบปทิสต์" ของโอกุสต์ รอแด็งมาตั้งแทนที่ และอีกครั้งในปี ค.ศ. 1962 ก็เสนอให้รื้อทิ้งโดยกล่าวว่าเป็น "สิ่งที่อันตราย" ความพยายามในการกำจัดอนุสาวรีย์ทำความอึดอัดใจให้แก่กระทรวงแรงงานผู้ที่เป็นผู้ดูแลรักษา แต่อำนาจในการเป็นผู้ดูแลรักษาถูกโอนไปเป็นของหอศิลป์เทตในปี ค.ศ. 1996 ในปี ค.ศ. 2000 ภายใต้การนำของเซอร์นิโคลัส เซโรตา อนุสาวรีย์ของมิเลก็ถูกย้ายไปอยู่หลังหอศิลป์
ระเบียงภาพ

"อิซาเบลลา" 
(Isabella)
(ค.ศ. 1849)
"อูกโน" (A Huguenot)
(ค.ศ. 1852)
"พระเยซูในโรงช่างของพ่อ" 
(Christ in the House
of His Parents)
(ค.ศ. 1850)
"นกพิราบกลับรัง"
(The Return of the Dove
to the Ark)
(ค.ศ. 1851)
Ruling passion
"ชั่วโมงพัก"
(Leisure hours)
"ใบไม้ร่วง" 
(Autumn Leaves)
(ค.ศ. 1856)
"เด็กหญิงตาบอด"
(The Blind Girl)
(ค.ศ. 1856)
"ความฝันของอดีต: เซอร์อิสซุมบราที่ลำธารตื้น"
(A Dream of the Past: Sir Isumbras at the Ford)
(ค.ศ. 1857)
"พักในทุ่ง" 
(The Vale Of Rest)
ในปี (ค.ศ. 1870)
"นายทหารแบล็กบรันสวิก"
(ค.ศ. 1860)
"ฟังเทศนาครั้งแรก"
(My first sermon)
(ค.ศ. 1862 – 1863)
"เอสเธอร์"
(Esther)
(ค.ศ. 1865)
"Jephthah"
(ค.ศ. 1867)
ภาพเหมือนของดยุก
จอห์น แคมป์เบลล์
"ผู้เสียสละแห่งซอลเวย์" 
(The Martyr of the Solway)
(ราว ค.ศ. 1871)
"ภาพเหมือนของเอฟฟี"
 (Portrait of Effie Millais)
(ค.ศ. 1873)
"ทางผ่านตะวันตกเฉียงเหนือ" 
(The Northwest Passage)
(ค.ศ. 1878)
"เชอร์รีสุก"
 (Cherry Ripe)
(ค.ศ. 1879)
"ฟองสบู่"
 (Bubbles)
(ค.ศ. 1886)
"ภาพเหมือนของ
อาร์ชิบอลด์ พริมโรส
เอิร์ลแห่งโรสบรีที่ 5"
"ภาพเหมือนของ
ลิลลิ แลงทรี"
"รังนก" 
(The Nest)
(ค.ศ. 1887)
ภาพประกอบจาก
ตำนานแฝงคำสอน
ภาพเหมือนตนเอง
ดูเพิ่ม

จิตรกรรม
กลุ่มนิยมแบบก่อนราฟาเอล
แหล่งข้อมูลอื่น

มิเลเว็บไซต์ เก็บถาวร 28 มีนาคม 2010 ที่ เวย์แบ็กแมชชีน
ArtRenewal.org
งานของมิเล ที่พิพิธภัณฑ์ลิเวอร์พูล
เอ็ดเวิร์ด แพล็ต กับมิเล เก็บถาวร 21 กุมภาพันธ์ 2012 ที่ เวย์แบ็กแมชชีน
แคทธรีน เจมี กับมิเล เก็บถาวร 21 กุมภาพันธ์ 2012 ที่ เวย์แบ็กแมชชีน
โอฟีเลีย ที่เทตออนไลน์ เก็บถาวร 8 พฤษภาคม 2006 ที่ เวย์แบ็กแมชชีน
มิเลใน "ประวัติศาสตร์ศิลปะ" เก็บถาวร 28 พฤศจิกายน 2009 ที่ เวย์แบ็กแมชชีน
| ด ค กจิตรกรรม โดยจอห์น เอเวอเรตต์ มิเล |
| --- | --- |
 อิซาเบลลา (ค.ศ. 1849)  พระเยซูในโรงช่างของพ่อ (ค.ศ. 1850)  มาเรียนนา (ค.ศ. 1851)  ซ่อนศัตรู, ค.ศ. 1651 (ค.ศ. 1651)  โอฟีเลีย (ค.ศ. 1851–1852)  อูกโน (ค.ศ. 1852)  คำสั่งปล่อย (ค.ศ. 1853)  ความช่วยเหลือ (ค.ศ. 1855)  ใบไม้ร่วง (ค.ศ. 1856)  เด็กหญิงตาบอด (ค.ศ. 1856)  ศึกสงบ (ค.ศ. 1856)  ความฝันของอดีต: เซอร์อิสซุมบราที่ลำธารตื้น (ค.ศ. 1857)  นายทหารแบล็กบรันสวิก (ค.ศ. 1860)  เอสเธอร์ (ค.ศ. 1865)  วาเนสซา (ค.ศ. 1868)  วัยเด็กของรอลี (ค.ศ. 1871)  ชัยชนะ (ค.ศ. 1871)  ฟองสบู่ (ค.ศ. 1886) 
 จิตรกรที่มีบทความเกี่ยวกับภาพเขียน  จิตรกรรมแบบก่อนราฟาเอล  จิตรกรรมแบ่งตามยุค  จิตรกรรมแบ่งตามคริสต์ทศวรรษ  จิตรกรรมแบ่งตามประเภท  จิตรกรรมแบ่งตามหัวเรื่อง 
| ด ค กจิตรกรรมในศิลปะตะวันตก |
| --- | --- |
ทั่วไป:  ปรัชญาศิลปะ  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง  จิตรกรรมแบ่งตามคริสต์ทศวรรษ  งานสะสมของพิพิธภัณฑ์ต่าง ๆ 
ประเภท:  จิตรกรรมฝาผนัง  จิตรกรรมแผง  บานพับภาพ  จิตรกรรมสีน้ำมัน  จิตรกรรมภูมิทัศน์  ฉากแท่นบูชา  หนังสือวิจิตร  ภาพนิ่ง 
หัวเรื่อง:  คริสต์ศาสนา  พระคัมภีร์  นักบุญ  ประวัติศาสตร์  ตำนานเทพ  อุปมานิทัศน์  ชีวิตประจำวัน  ภาพเหมือน  ภาพเหมือนตนเอง  ภูมิทัศน์  ภาพเหมือนตนเอง  จิตรกรรมจากวรรณกรรม  ความตาย 
สมัย:  คริสเตียนเริ่มแรก  กอทิก  สมัยฟื้นฟูศิลปวิทยา  เนเธอร์แลนด์เริ่มแรก  ยุคทองของเนเธอร์แลนด์  บารอก  จริตนิยม  สถาบัน  ลัทธิคลาสสิกใหม่  แบบก่อนราฟาเอล  ลัทธิประทับใจ  ลัทธิประทับใจยุคหลัง  สมัยใหม่ 
คริสต์ทศวรรษ:  1390  1400  1410  1420  1430  1440  1450  1460  1470  1480  1490  1500  1510  1520  1530  1540  1550  1560  1570  1580  1590  1600  1610  1620  1630  1640  1650  1660  1670  1680  1690  1700  1710  1720  1730  1740  1750  1760  1770  1780  1790  1800  1810  1820  1830  1840  1850  1860  1870  1880  1890  1900  1910  1920  1930  1940  1950  1960  1970  1980  1990  2000  2010  2020 
 จิตรกรที่มีบทความเกี่ยวกับภาพเขียน  จิตรกรที่มีรายชื่อศิลปะ  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามประเภท  จิตรกรแบ่งตามสัญชาติ งานประติมากรรม  งานศิลปกรรม 
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  สเปน  ฝรั่งเศส  BnF data  กาตาลุญญา  เยอรมนี  อิสราเอล  เบลเยียม  สหรัฐ  สวีเดน  ญี่ปุ่น  เช็กเกีย  ออสเตรเลีย  กรีซ  เนเธอร์แลนด์  โปแลนด์  โปรตุเกส  นครรัฐวาติกัน 
ศิลปิน:  ออกแลนด์  ADK  รัฐเซาท์ออสเตรเลีย  Scientific illustrators  มิวสิกเบรนซ์  Musée d'Orsay  หอศิลป์แห่งชาติแคนาดา  วิกตอเรีย  RKD Artists  Te Papa (New Zealand)  ULAN 
ประชาชน:  Deutsche Biographie  Trove 
อื่น ๆ:  SNAC  IdRef 
"โอฟิเลีย" (ค.ศ. 1852)
"เด็กหญิงตาบอด" (ค.ศ. 1856)
"วัยเด็กของรอลี " (ค.ศ. 1871)
"เจ้าชายเอ็ดเวิร์ดและริชาร์ดในหอคอยแห่งลอนดอน" (ค.ศ. 1878)
"ความเย็นในเดือนตุลาคม" (ค.ศ. 1870)
จอห์น เอเวอเรตต์ มิเล โดยทอมัส บร็อก หอศิลป์เทตบริเตน
จักรพรรดิฮาดริอานุส

จักรพรรดิฮาดริอานุส หรือ ปูบลิอุส เอลิอุส ฮาดริอานุส (อังกฤษ: Hadrian; ชื่อเต็ม: Publius Aelius Hadrianus) (24 มกราคม ค.ศ. 76 – 10 กรกฎาคม ค.ศ. 138) ฮาดริอานุสเป็นจักรพรรดิแห่งจักรวรรดิโรมันของราชวงศ์เนอร์วัน-อันโตเนียนระหว่างวันที่ 10 สิงหาคม ค.ศ. 117 ถึงวันที่ 10 กรกฎาคม ค.ศ. 138 พระนามเมื่อเป็นจักรพรรดิคือ “Imperator Caesar Divi Traiani filius Traianus Hadrianus Augustus” และ “Divus Hadrianus” หลังจากได้รับการแต่งตั้งให้เป็นเทพ ฮาดริอานุสเป็นจักรพรรดิองค์ที่สามในบรรดา “จักรพรรดิโรมันผู้ทรงคุณธรรมห้าพระองค์” (Five Good Emperors) หรือองค์ที่สองของข้อเสนอของราชวงศ์อัลปิโอ-เอเลียนเมื่อไม่นานมานี้ นอกจากนั้นก็ยังทรงเป็นนักปรัชญาลัทธิสโตอิก (Stoicism) และ ลัทธิเอพิคิวเรียน (Epicureanism) ฮาดริอานุสมาจากตระกูลเอลิอุส (Aelius) ซึ่งเป็นตระกูลโรมันโบราณ
ข้อมูลเพิ่มเติม

จักรวรรดิโรมัน
กำแพงฮาดริอานุส
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ จักรพรรดิฮาดริอานุส
จักรพรรดิเอลากาบาลุส

จักรพรรดิเอลากาบาลุส หรือ เฮลิโอกาบาลัส หรือ มาร์คัส ออเรลิอัส อันโตนินัส  (อังกฤษ: 'Elagabalus หรือ Heliogabalus หรือ Marcus Aurelius Antoninus') (ราว ค.ศ. 203 – 11 มีนาคม ค.ศ. 222) เอลากาบาลุสเป็นจักรพรรดิแห่งจักรวรรดิโรมันของราชวงศ์เซเวอรัน ผู้ระหว่างปี ค.ศ. 218 จนถึงปี ค.ศ. 222 เอลากาบาลุสทรงเป็นชาวซีเรียจากทางฝ่ายพระมารดา เมื่อยังทรงพระเยาว์ทรงเป็นนักบวชของเทพเจ้าเอล-กาบาลที่เมืองบ้านเกิดอีเมซา เมื่อขึ้นครองราชย์ทรงได้รับพระนามว่า มาร์คัส ออเรลิอัส อันโตนินัส ออกัสตัส “เอลากาบาลุส” เป็นพระนามที่ทรงได้รับหลังจากที่เสด็จสวรรคตไปแล้ว
ข้อมูลเพิ่มเติม

จักรวรรดิโรมัน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ จักรพรรดิเอลากาบาลุส
จักรพรรดิเฮแร็นนิอุส แอตรุสกุส

| เฮแร็นนิอุส แอตรุสกุส |
| --- | --- |
เฮแร็นนิอุส แอตรุสกุสในฐานะซีซาร์
ประสูติ: ราว ค.ศ. 227 ไม่ไกลจากเซอร์เมียม
สวรรคต: มิถุนายน ค.ศ. 251 อาบริตตัส
พระราชบิดา: จักรพรรดิเดซิอัส
พระราชมารดา: เฮเร็นเนีย อีทรัสซิลลา
จักรพรรดิเฮแร็นนิอุส แอตรุสกุส (อังกฤษ: Herennius Etruscus) (ราว ค.ศ. 227 – มิถุนายน ค.ศ. 251) เป็นจักรพรรดิโรมันในปี ค.ศ. 251 ร่วมกับจักรพรรดิฟิลิปชาวอาหรับพระราชบิดา เฮแร็นนิอุส แอตรุสกุสเป็นพระเชษฐาของจักรพรรดิโฮสติเลียน
ข้อมูลเพิ่มเติม

จักรวรรดิโรมัน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ จักรพรรดิเฮแร็นนิอุส แอตรุสกุส
จักรพรรดิเทออดอซิอุสที่ 2

จักรพรรดิเทออดอซิอุสที่ 2 หรือ เฟลเวียส เทออดอซิอุส หรือ คาลิกราเฟอร์ (อังกฤษ: 'Theodosius II; ชื่อเต็ม: Flavius Theodosius') (10 เมษายน ค.ศ. 401 – 28 กรกฎาคม ค.ศ. 450) เทออดอซิอุสทรงเป็นจักรพรรดิแห่งจักรวรรดิไบแซนไทน์ผู้ครองราชย์ระหว่างปี ค.ศ. 408 จนเสด็จสวรรคตเมื่อวันที่ 28 กรกฎาคม ค.ศ. 450 จักรพรรดิเทออดอซิอุสทรงเป็นที่รู้จักจากกฎหมายที่ใช้พระนามของพระองค์ “ประมวลกฎหมายธีโอโดซิอานัส” (Codex Theodosianus) และกำแพงธีโอโดเซียนแห่งคอนสแตนติโนเปิลที่สร้างในรัชสมัยของพระองค์
ข้อมูลเพิ่มเติม

จักรวรรดิไบแซนไทน์
กำแพงคอนสแตนติโนเปิล
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ จักรพรรดิเทออดอซิอุสที่ 2
วัดหนองบอน (จังหวัดฉะเชิงเทรา)

| วัดหนองบอน |
| --- | --- |
ที่ตั้ง: ตำบลเขาหินซ้อน อำเภอพนมสารคาม จังหวัดฉะเชิงเทรา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดหนองบอน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเขาหินซ้อน อำเภอพนมสารคาม จังหวัดฉะเชิงเทรา ที่ดินตั้งวัดมีเนื้อที่ 23 ไร่
วัดหนองบอนตั้งเมื่อวันที่ 31 มกราคม พ.ศ. 2528 ผู้บริจาคที่ดินให้สร้างวัด คือนายจันที เชาว์โชติ และผู้มีจิตศรัทธาได้บริจาคเงินซื้อที่ดินถวายวัด ได้รับพระราชทานวิสุงคามสีมาเมื่อวันที่ 31 มีนาคม พ.ศ. 2552
อาคารเสนาสนะประกอบด้วย อุโบสถ กว้าง 7 เมตร ยาว 24 เมตร สร้างเมื่อ พ.ศ. 2538 เป็นอาคารคอนกรีตเสริมเหล็ก วิหาร กว้าง 4 เมตร ยาว 8 เมตร เป็นอาคารคอนกรีตเสริมเหล็ก สร้างเมื่อ พ.ศ. 2538 ศาลาการเปรียญ กว้าง 14 เมตร ยาว 28 เมตร สร้างเมื่อ พ.ศ. 2524 เป็นอาคารไม้ กุฏิสงฆ์ จำนวน 4 หลัง เป็นอาคารคอนกรีตเสริมเหล็ก ปูชนียวัตถุ ได้แก่ พระประธานประจำอุโบสถ 1 องค์ ขนาดหน้าตักกว้าง 69 นิ้ว สร้างเมื่อ พ.ศ. 2542 พระพุทธรูปโสธรจำลอง 1 องค์ ขนาดหน้าตักกว้าง 29 นิ้ว สร้างเมื่อ พ.ศ. 2523 พระพุทธรูปโสธรจำลอง 1 องค์ ขนาดหน้าตักกว้าง 39 นิ้ว สร้างเมื่อ พ.ศ. 2539 พระพุทธรูปศิลปะอู่ทอง 1 องค์ ขนาดหน้าตักกว้าง 39 นิ้ว สร้างเมื่อ พ.ศ. 2539 วัดยังมีพิพิธภัณฑ์พื้นบ้านวัดหนองบอน โดยมีการจัดแสดงข้าวของเครื่องใช้โบราณ เช่น เกวียนที่ยังสามารถใช้งานได้จริงถึง 5 เล่ม ไม้ซุง เครื่องโม้ เป็นต้น
จักรพรรดิไฮน์ริชที่ 2 แห่งจักรวรรดิโรมันอันศักดิ์สิทธิ์

| จักรพรรดิไฮน์ริชที่ 2 แห่งจักรวรรดิโรมันอันศักดิ์สิทธิ์ |
| --- | --- |

จักรพรรดิโรมันอันศักดิ์สิทธิ์
ครองราชย์: โรมันอันศักดิ์สิทธิ์: ค.ศ. 1014 - 13 กรกฎาคม ค.ศ. 1024 เยอรมนี:  ค.ศ. 1002 - 13 กรกฎาคม ค.ศ. 1024 อิตาลี:  ค.ศ. 1004 - 13 กรกฎาคม ค.ศ. 1024
รัชกาลก่อนหน้า: จักรพรรดิออทโทที่ 3
รัชกาลถัดไป: จักรพรรดิคอนราดที่ 2
ประสูติ: 6 พฤษภาคม ค.ศ. 973  บาวาเรีย ในเยอรมนี
สวรรคต: 13 กรกฎาคม ค.ศ. 1024 (51 พรรษา) เกิตติงเก็น ในเยอรมนี
พระอัครมเหสี: คุนนิกกุนเดแห่งลักเซมเบิร์ก
จักรพรรดิไฮน์ริชที่ 2
ราชวงศ์: ออทโท
พระราชบิดา: ดยุกไฮน์ริชที่ 2 แห่งบาวาเรีย
พระราชมารดา: กีเซลาแห่งเบอร์กันดี
จักรพรรดิไฮน์ริชที่ 2 แห่งจักรวรรดิโรมันอันศักดิ์สิทธิ์ (อังกฤษ: Henry II, Holy Roman Emperor) หรือนักบุญไฮน์ริชคณะเบเนดิกติน (Saint Henry, Obl.S.B.) (6 พฤษภาคม ค.ศ. 973 - 13 กรกฎาคม ค.ศ. 1024) เป็นจักรพรรดิโรมันอันศักดิ์สิทธิ์สมัยราชวงศ์ออทโท ผู้ทรงครองราชบัลลังก์ระหว่าง ค.ศ. 1014 จนเสด็จสวรรคตเมื่อวันที่ 13 กรกฎาคม ค.ศ. 1024 นอกจากจะเป็นประมุขจักรวรรดิโรมันอันศักดิ์สิทธิ์แล้วจักรพรรดิไฮน์ริชที่ 2 ก็ยังเป็นพระมหากษัตริย์ของเยอรมนีตั้งแต่ปี ค.ศ. 1002 อิตาลีตั้งแต่ปี ค.ศ. 1004 และดยุกแห่งบาวาเรียระหว่างปี  ค.ศ. 995 ถึงปี ค.ศ. 1005 พระองค์เป็นพระมหากษัตริย์เยอรมันพระองค์เดียวที่ได้รับการสถาปนาให้เป็นนักบุญ
จักรพรรดิไฮน์ริชที่ 2 เสด็จพระราชสมภพเมื่อวันที่ 6 พฤษภาคม ค.ศ. 973 ในบาวาเรียในเยอรมนี พระองค์เป็นพระโอรสของดยุกไฮน์ริชที่ 2 แห่งบาวาเรียและกีเซลาแห่งเบอร์กันดี ขณะที่พระบิดาทรงมีความขัดแย้งกับพระจักรพรรดิสององค์ก่อนหน้านั้น ไฮนริคก็หันเข้าวัดตั้งแต่ยังทรงพระเยาว์ โดยทรงไปพึ่งอับราฮัม บิชอปแห่งไฟรซิง และต่อมาทรงได้รับการศึกษาจากสำนักศึกษาของมหาวิหารเซนต์แมรี ฮิลเดสไฮม์ เมื่อพระบิดาสิ้นพระชนม์ไฮน์ริชก็ทรงเป็นดยุกแห่งบาวาเรียในปี ค.ศ. 995 ในพระนาม “ไฮนริคที่ 4”
ดูเพิ่ม

ราชวงศ์ออทโท
รายพระนามกษัตริย์และจักรพรรดิเยอรมัน
| ด ค กพระเจ้าแผ่นดินเยอรมัน |
| --- | --- | --- |
| อาณาจักรแฟรงก์ตะวันออก ในจักรวรรดิการอแล็งเฌียง (843–911) |  ลูทวิชที่ 2  คาร์โลมัน  ลูทวิชที่ 3  คาร์ลที่ 3  อาร์นุลฟ  ลูทวิชที่ 4  |  |
| อาณาจักรแฟรงก์ตะวันออก (911–962) |  คอนราดที่ 1  ไฮน์ริชที่ 1  ออทโทที่ 1  |  |
| ราชอาณาจักรเยอรมนี ในจักรวรรดิโรมันอันศักดิ์สิทธิ์ (843–1806) |  ออทโทที่ 1  ออทโทที่ 2  ออทโทที่ 3  ไฮน์ริชที่ 2  คอนราดที่ 2  ไฮน์ริชที่ 3  ไฮน์ริชที่ 4  ไฮน์ริชที่ 5  โลทาร์ที่ 3  คอนราดที่ 3  ฟรีดริชที่ 1  ไฮน์ริชที่ 6  ฟิลิป  ออทโทที่ 4  ฟรีดริชที่ 2  คอนราดที่ 4  รูดอล์ฟที่ 1  อดอล์ฟ  อัลเบร็คท์ที่ 1  ไฮน์ริชที่ 7  ลูทวิชที่ 4  คาร์ลที่ 4  เวนสเลาส  รูเปิร์ต  ซีกิสมุนด์  อัลเบร็คท์ที่ 2  ฟรีดริชที่ 3  มักซีมีเลียนที่ 1  คาร์ลที่ 5  แฟร์ดีนันด์ที่ 1  มักซีมีเลียนที่ 2  รูดอล์ฟที่ 2  มัททีอัส  แฟร์ดีนันด์ที่ 2  แฟร์ดีนันด์ที่ 3  เลโอโปลด์ที่ 1  โยเซฟที่ 1  คาร์ลที่ 6  คาร์ลที่ 7  ฟรันซ์ที่ 1  โยเซฟที่ 2  เลโอโปลด์ที่ 2  ฟรันทซ์ที่ 2  |  |
| สมาพันธรัฐแห่งแม่น้ำไรน์ (1806–1813) |  นโปเลียนที่ 1 แห่งฝรั่งเศส  |  |
| สมาพันธรัฐเยอรมัน (1815–1848) |  ฟรันทซ์ที่ 1 แห่งออสเตรีย  แฟร์ดีนันท์ที่ 1 แห่งออสเตรีย  |  |
| จักรวรรดิเยอรมัน (1848/1849) |  อาร์ชดยุกโยฮันน์แห่งออสเตรีย (สำเร็จราชการ)  |  |
| สมาพันธรัฐเยอรมัน (1850–1866) |  ฟรันทซ์ โยเซ็ฟที่ 1 แห่งออสเตรีย-ฮังการี  |  |
| สมาพันธรัฐเยอรมันเหนือ (1867–1871) |  วิลเฮ็ล์มที่ 1 แห่งปรัสเซีย  |  |
| จักรวรรดิเยอรมัน (1871–1918) |  วิลเฮ็ล์มที่ 1  ฟรีดริชที่ 3  วิลเฮ็ล์มที่ 2  |  |
| อ้างสิทธิ |  วิลเฮ็ล์มที่ 2  วิลเฮ็ล์มที่ 3  ลุยส์ แฟร์ดีนันด์  เกออร์ค ฟรีดริช  |  |
| ด ค กจักรพรรดิโรมันอันศักดิ์สิทธิ์ |
| --- | --- | --- |
| จักรวรรดิการอแล็งเฌียง | คาร์ลที่ 1 มหาราช · ลูทวิชที่ 1 · โลทาร์ที่ 1 · ลูทวิชที่ 2 · คาร์ลที่ 2 · คาร์ลที่ 3 · กวีโด · แลมเบิร์ต · อาร์นัฟ · ลูทวิชที่ 3 · เบอร์เรนการ์ | ตราประจำพระองค์ของจักรพรรดิโรมันอันศักดิ์สิทธิ์ |
| จักรวรรดิโรมันอันศักดิ์สิทธิ์ | ออทโทมหาราช · ออทโทที่ 2 · ออทโทที่ 3 · ไฮน์ริชที่ 2 · คอนราดที่ 2 · ไฮน์ริชที่ 3  · ไฮน์ริชที่ 4 · ไฮน์ริชที่ 5 · โลทาร์ที่ 3 · ฟรีดริชที่ 1 · ไฮน์ริชที่ 6 · ออทโทที่ 4 · ฟรีดริชที่ 2 · ไฮน์ริชที่ 7 · ลูทวิชที่ 4 · คาร์ลที่ 4 · ซิกิสมุนด์ · ฟรีดริชที่ 3 · มักซีมีเลียนที่ 1 · คาร์ลที่ 5 · แฟร์ดีนันด์ที่ 1 · มักซีมีเลียนที่ 2 · รูดอล์ฟที่ 2 · มัททีอัส · แฟร์ดีนันด์ที่ 2 · แฟร์ดีนันด์ที่ 3 · เลโอโปลด์ที่ 1 · โยเซฟที่ 1 · คาร์ลที่ 6 · คาร์ลที่ 7 · ฟรันซ์ที่ 1 · โยเซฟที่ 2 · เลโอโปลด์ที่ 2 · ฟรันทซ์ที่ 2 | ตราประจำพระองค์ของจักรพรรดิโรมันอันศักดิ์สิทธิ์ |
จักรพรรดิแซ็ปติมิอุส แซเวรุส

จักรพรรดิแซ็ปติมิอุส แซเวรุส มีพระนามเต็มว่า ลูเชียส แซ็ปติมิอุส แซเวรุส (อังกฤษ: 'Septimius Severus; ชื่อเต็ม: Lucius Septimius Severus') (11 เมษายน ค.ศ. 145 – 4 กุมภาพันธ์ ค.ศ. 211) แซ็ปติมิอุส แซเวรุสเป็นจักรพรรดิแห่งจักรวรรดิโรมันของราชวงศ์เซเวอรันหลายสมัย
14 เมษายน ค.ศ. 193 – กุมภาพันธ์ ค.ศ. 197 แข่งกับผู้อื่น
กุมภาพันธ์ ค.ศ. 197 – ค.ศ. 198 ผู้เดียว
ค.ศ. 198 – ค.ศ. 209 ร่วมกับคาราคัลลา
ค.ศ. 209 – 4 กุมภาพันธ์ ค.ศ. 211 ร่วมกับคาราคัลลาและเกธา
แซ็ปติมิอุส แซเวรุสเกิดที่ในปัจจุบันเป็นประเทศลิเบียซึ่งทำให้เป็นจักรพรรดิโรมันองค์แรกที่เกิดในจังหวัดโรมันของแอฟริกา
ข้อมูลเพิ่มเติม

จักรวรรดิโรมัน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ แซ็ปติมิอุส แซเวรุส
จักรวาลสมมติ

แผนที่ดินแดนแห่ง ออซ จากนวนิยายเรื่อง ออซโดย แอล แฟรงค์ โบม
จักรวาลสมมติ (อังกฤษ: fictional universe) ในเรื่องแต่งเป็นฉากหลังของเรื่องที่มีรายละเอียดต่าง ๆ เช่น เหตุการณ์ในประวัติศาสตร์ สสารที่ประกอบขึ้นมาเป็นโลก หรือสิ่งอื่น ๆ แตกต่างไปจากโลกจริง อาจพบได้ในนวนิยาย หนังสือการ์ตูน ภาพยนตร์ชุด รายการโทรทัศน์ วิดีโอเกม หรือสื่อสร้างสรรค์อื่น ๆ
จักรวาลสมมตินี้อาจคล้ายคลึงกับโลกจริงมาก แตกต่างเฉพาะตัวละครหรือเหตุการณ์บางอย่าง หรือแตกต่างกับโลกจริงอย่างมากจนแทบไม่มีอะไรเหมือนกันเลย อาจมีกฎทางฟิสิกส์ เวลา อวกาศ ที่ไม่เหมือนโลกจริง ก็ได้
ส่วนใหญ่เมื่อกล่าวถึงจักรวาลสมมติ มักหมายถึงจักรวาลสมมติที่มีความแตกต่างจากโลกจริงพอสมควร เช่น มีการกล่าวถึงเมือง ประเทศ หรือดาวเคราะห์ ที่แต่งขึ้นมา หรือมีเรื่องราวประวัติศาสตร์ที่แตกต่างจากเรื่องจริง หรือเรื่องที่เป็นเรื่องแฟนตาซี หรือบันเทิงคดีวิทยาศาสตร์ มีเวทมนตร์ มีการเดินทางด้วยความเร็วเหนือแสง เป็นต้น ซึ่งสิ่งเหล่านี้เป็นสิ่งที่ผู้แต่งสร้างขึ้นมา เพื่อให้เป็นฉากในการดำเนินเรื่องแต่งนั้น ๆ
จักรพรรดิแตรโบนิอานุส กัลลุส

| แตรโบนิอานุส กัลลุส |
| --- | --- |
จักรพรรดิแตรโบนิอานุส กัลลุส
จักรพรรดิโรมัน
ครองราชย์: ค.ศ. 251 - ค.ศ. 253
ก่อนหน้า: เดซิอัส และ เฮแร็นนิอุส แอตรุสกุส
ถัดไป: ไอมิลิอานุส

ประสูติ: ค.ศ. 206 อิตาลีอา
สวรรคต: สิงหาคม ค.ศ. 253 อินเตอรัมนา
คู่อภิเษก: อาฟิเนีย เจมินา เบบิอานา
พระราชบุตร: โวลุซิอานุส
จักรพรรดิแตรโบนิอานุส กัลลุส หรือ กาเอียส ไวบิอัส แตรโบนิอานุส กัลลุส  (อังกฤษ: 'Trebonianus Gallus; ชื่อเต็ม: Gaius Vibius Trebonianus Gallus') (ค.ศ. 206 – สิงหาคม ค.ศ. 253) แตรโบนิอานุส กัลลุสเป็นจักรพรรดิแห่งจักรวรรดิโรมันที่ครองราชย์ในปี ค.ศ. 251 ร่วมกับจักรพรรดิโฮสติเลียน และระหว่างปี ค.ศ. 251 ถึงเดือนสิงหาคม ค.ศ. 253 ร่วมกับพระราชโอรสจักรพรรดิโวลุซิอานัส
ข้อมูลเพิ่มเติม

จักรวรรดิโรมัน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ จักรพรรดิแตรโบนิอานุส กัลลุส
จักรพรรดิแฟร์ดีนันท์ที่ 2 แห่งจักรวรรดิโรมันอันศักดิ์สิทธิ์

| จักรพรรดิแฟร์ดีนันท์ที่ 2 แห่งจักรวรรดิโรมันอันศักดิ์สิทธิ์ |
| --- | --- |

ครองราชย์: โรมันอันศักดิ์สิทธิ์: ค.ศ. 1619 - ค.ศ. 1637 เยอรมนี: ค.ศ. 1618 - ค.ศ. 1637 ฮังการี: ค.ศ. 1618 - ค.ศ. 1625 โบฮีเมีย: ค.ศ. 1617 - ค.ศ. 1637
รัชกาลก่อนหน้า: สมเด็จพระจักรพรรดิแม็ทไธยัสแห่งโรมันอันศักดิ์สิทธิ์
รัชกาลถัดไป: สมเด็จพระจักรพรรดิแฟร์ดีนันท์ที่ 3 แห่งโรมันอันศักดิ์สิทธิ์
ประสูติ: 9 กรกฎาคม ค.ศ. 1578
สวรรคต: 15 กุมภาพันธ์ ค.ศ. 1637
สมเด็จพระจักรพรรดิรดิแฟร์ดีนันท์ที่ 2 แห่งโรมันอันศักดิ์สิทธิ์
ราชวงศ์: ฮาพส์บวร์ค
จักรพรรดิแฟร์ดีนันท์ที่ 2 แห่งโรมันอันศักดิ์สิทธิ์ (อังกฤษ: Ferdinand II, Holy Roman Emperor) (9 กรกฎาคม ค.ศ. 1578 - 15 กุมภาพันธ์ ค.ศ. 1637) ทรงเป็นสมเด็จพระจักรพรรดิแห่งจักรวรรดิโรมันอันศักดิ์สิทธิ์แห่งราชวงศ์ฮาพส์บวร์ค ผู้ทรงครองราชบัลลังก์ระหว่างปี ค.ศ. 1619 จนเสด็จสวรรคตเมื่อวันที่ 15 กุมภาพันธ์ ค.ศ. 1637 พระองค์ครองราชย์ต่อจากสมเด็จพระจักรพรรดิแม็ทไธยัสผู้ทรงเป็นลูกพี่ลูกน้องกัน
พระอิสริยยศ

สมเด็จพระจักรพรรดิแห่งจักรวรรดิโรมันอันศักดิ์สิทธิ์ (ค.ศ. 1619 - ค.ศ. 1637)
พระมหากษัตริย์แห่งเยอรมนี (ค.ศ. 1618 - ค.ศ. 1637)
พระมหากษัตริย์ฮังการี (ค.ศ. 1618 - ค.ศ. 1625)
พระมหากษัตริย์โบฮีเมีย (ค.ศ. 1617 - ค.ศ. 1619, ค.ศ. 1620 - ค.ศ. 1637)
อาร์ชดยุกแห่งออสเตรียใน (ค.ศ. 1590 - ค.ศ. 1637)
อาร์ชดยุกแห่งออสเตรีย (ค.ศ. 1619 - ค.ศ. 1637)
อาร์ชดยุกแห่งเฟอร์เธอร์ออสเตรีย (ค.ศ. 1619 - ค.ศ. 1623)
จักรยานฟิกซ์เกียร์

รูปร่างหน้าตาของจักรยานต์ฟิกซ์เกียร์
จักรยานฟิกซ์เกียร์ (อังกฤษ: fixed-gear bicycle) หรือ ฟิกซี (fixie) เป็นจักรยานที่ไม่มี เฟืองหลังที่ฟรีเท้าได้ ซึ่งเวลาขี่จักรยานนั้นเท้าที่ปั่นจักรยานจะหมุนอยู่ตลอดเวลาตามการเคลื่อนไหวของล้อรถ โดย จานปั่น จะถูกยึดติดเข้ากับเฟืองหลัง โดยเมื่อล้อหลังหมุน ที่ปั่นจักรยานจะหมุนตามในทิศทางเดียวกัน ซึ่งทำให้นักขี่จักรยานสามารถหยุดโดยไม่จำเป็นต้องใช้เบรกได้ และยังสามารถขี่ถอยหลังได้
ฟิกซ์เกียร์นิยมใช้ในการแข่งขันจักรยานประเภทลู่ในเวโลโดรม ซึ่งในปัจจุบันได้รับการนิยมสำหรับจักรยานที่ขี่ตามท้องถนน โดยเป็นที่นิยมโดยมากสำหรับพนักงานขี่จักรยานส่งของในสหรัฐอเมริกาไบท์แมสเซ็นเจอร์  นอกจากนี้ยังคงได้รับความนิยมทั่วไปเนื่องจากรูปร่างและหน้าตาของจักรยานมีลักษณะจักรยานวินเทจน์
ชื่อ

ในออสเตรเลีย คำว่า "ฟิกซ์เกียร์" จะหมายถึง จักรยานที่ไม่สามารถเปลี่ยนเกียร์ได้ สำหรับจักรยานประเภทนี้จะถูกเรียกว่า จักรยานต์ฟิกซ์วีล (อังกฤษ: fixed-wheel bycicle) ส่วนในสหรัฐอเมริกานิยมเรียกกันย่อๆ ว่า "ฟิกซี" (fixie)
แหล่งข้อมูลอื่น

2009 ESPN story: If it's not fixed, it's broke
Sheldon Brown and The Greatest Bicycle Information Website Ever
Singlespeed Bikes (edinburgh bicycle) เก็บถาวร 2011-10-08 ที่ เวย์แบ็กแมชชีน
Int. Fixed Gear Network (fixed gear republic)
จังหวัดลูซากา

| ลูซากา Lusaka |
| --- | --- |
จังหวัด
สมญา: LSK
แผนที่จังหวัดลูซากาแสดงอำเภอต่างๆ
ประเทศ:  แซมเบีย
เมืองหลัก: ลูซากา
การปกครอง
 • ประเภท: การปกครองส่วนภูมิภาค
 • ผู้ว่าการ: Sheal Mulyata
พื้นที่
 • จังหวัด: 21,896 ตร.กม. (8,454 ตร.ไมล์)
ประชากร (2018)
 • จังหวัด: 3,186,336 คน
 • ความหนาแน่น: 145.52 คน/ตร.กม. (376.9 คน/ตร.ไมล์)
 • เขตเมือง: 1,854,907 คน
เขตเวลา: UTC+2
HDI (2018): 0.664 ปานกลาง · อันดับ 1
เว็บไซต์: www.lsk.gov.zm
จังหวัดลูซากา (อังกฤษ: Lusaka Province) เป็นหนึ่งในเก้าจังหวัดของประเทศแซมเบีย เมืองหลวงของจังหวัดคือ ลูซากา ซึ่งเป็นเมืองหลวงและเมืองใหญ่ที่สุดของประเทศ